CELEX: C2005/155/52
Language: da
Date: 2005-06-25 00:00:00
Title: Sag T-156/05: Sag anlagt den 18. april 2005 af Dimitra Lantzoni mod De Europæiske Fællesskabers Domstol

25.6.2005   
            
            
               DA
            
            
               Den Europæiske Unions Tidende
            
            
               C 155/27
            
         Sag anlagt den 18. april 2005 af Dimitra Lantzoni mod De Europæiske Fællesskabers Domstol
   (Sag T-156/05)
   (2005/C 155/52)
   Processprog: fransk
   Ved De Europæiske Fællesskabers Ret i Første Instans er der den 18. april 2005 anlagt sag mod De Europæiske Fællesskabers Domstol af Dimitra Lantzoni, Luxembourg, ved avocat Michèle Bouché.
   Sagsøgeren har nedlagt følgende påstande:
   
               1.
            
            
               Annullation af Klageudvalgets afgørelse af 8. marts 2005, for så vidt angår den del heraf, der indeholder afslag på sagsøgerens klager af 22. september 2004 over henholdsvis den fordeling af forfremmelsespoints, sagsøgeren var genstand for vedrørende 2002, og hendes manglende forfremmelse i forfremmelsesåret 2003.
            
         
               2.
            
            
               Domstolen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren, som er tjenestemand ved Domstolen, fik i november 2003 meddelelse om, at hun ikke var blevet tildelt nogen forfremmelsespoints. Hun anfægtede denne afgørelse med den begrundelse, at hendes bedømmelse endnu ikke er endelig på tidspunktet for tildelingen af forfremmelsespoints. Sagsøgerens overordnede gennemgik efter hendes indsigelser samt efter, at appelbedømmeren havde forbedret hendes bedømmelse, på ny hendes sag med henblik på den endelige bedømmelse af hende, men besluttede endnu en gang ikke at tildele hende forfremmelsespoints for 2002. Sagsøgeren har med søgsmålet anfægtet sidstnævnte afgørelse samt afgørelsen om ikke at forfremme hende i forfremmelsesåret 2003.
   Sagsøgeren har til støtte for søgsmålet anført, at der er anlagt et åbenbart urigtigt skøn, idet der angiveligt ikke er nogen sammenhæng mellem afgørelsen om ikke at tildele hende forfremmelsespoints og de vurderinger og den bedømmelse, der er indeholdt i hendes bedømmelsesrapport. Sagsøgeren har ligeledes anført, at Domstolen ikke har sammenlignet hendes fortjenester med samtlige tjenestemænd ved institutionen, der var forfremmelsesværdige i forbindelse med samme forfremmelse, men udelukkende med de øvrige tjenestemænd i hendes afdeling, hvilket er i strid med såvel vedtægtens artikel 45 som punkt 8 i bilaget til Domstolens beslutning vedrørende forfremmelser. Sagsøgeren har desuden anført, at Forfremmelsesudvalgets udtalelse er behæftet med formmangler, idet hendes ret til kontradiktion og forsvar er blevet tilsidesat.
   Sagsøgeren har hvad angår anfægtelsen af afgørelsen om ikke at forfremme hende anført, at bedømmelse af hende ikke på nogen måde berettiger til, at hun forhindres i at få en karriere, især når henses til, at den kritik, hun foreholdes i bedømmelsesrapporterne, er upræcis og ubegrundet.